
VIEŠŲJŲ PIRKIMŲ TARNYBA
VERTINIMO IŠVADA


	Inovacijų agentūrai
J. Balčikonio g. 3, Vilnius
El. p.: info@inovacijuagentura.lt


Lietuvos inovacijų centrui
Mokslininkų g. 2, Vilnius
El. p.: lic@lic.lt

	
Į 
	2026-07-
2026-06-18 
	Nr. 4S-          (7.4Mr)
Prašymą (Tarnyboje reg. 2026-06-18 Nr. 3S-1692)




[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atsižvelgdama į viešosios įstaigos Inovacijų agentūra (toliau – Agentūra) prašymą[footnoteRef:2], atliko VšĮ Lietuvos inovacijų centro (toliau – Perkančioji organizacija) vykdyto viešojo pirkimo išsamų vertinimą. [1:  Suvestinė redakcija nuo 2026 m. liepos 1 d.]  [2:  Agentūros 2026 m. birželio 18 d. prašymas (Tarnyboje reg. 2026-06-18 Nr. 3S-1692).] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Mokymams skirtų patalpų nuomos ir mokymų dalyvių kavos / arbatos pertraukų paslaugos“, ID 6595318, 2026 m. vasario 19 skelbtas Centrinėje viešųjų pirkimų informacinėje sistemoje (toliau – CVP IS) (toliau – Pirkimas) / „Mokymams skirtų patalpų nuomos ir mokymų dalyvių kavos / arbatos pertraukų paslaugos“, sutartis sudaryta 2026 m. kovo 4 d. Nr.1PS-7 (toliau – Sutartis).

	Pirkimo vykdymo / sutarties sudarymo teisinis pagrindas
	Įstatymas (redakcija: nuo 2025 m. spalio 1 d. iki 2026 m. birželio 30 d.).


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Mažos vertės pirkimas / skelbiama apklausa.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė – 46 000,00 Eur be PVM / sutarties kaina – 46 000,00 Eur be PVM.



	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Otimus“, juridinio asmens kodas 305379984.

	Pirkimo / sutarties vertinimo apimtys / etapas

	Išsamus Pirkimo dokumentų ir procedūrų vertinimas / po sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	„Labai mažų, mažų ir vidutinių įmonių bei kitų verslininkystės galimybių paieškos procese dalyvaujančių subjektų inovacinių pajėgumų ugdymas Sostinės bei Vidurio ir vakarų Lietuvos regionuose (InoSkills)“, Nr. 02-021-P-0001, viešoji įstaiga Inovacijų agentūra.

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1. 
	Įstatymo 86 straipsnio 9 dalis[footnoteRef:3], Tarnybos direktoriaus 2024 m. lapkričio 29 d. įsakymu Nr. 1S-190[footnoteRef:4] patvirtintų Skelbimų rengimo ir išsiuntimo skelbti Centrinės viešųjų pirkimų informacinės sistemos priemonėmis tvarkos aprašo 13 punktas[footnoteRef:5]  [3:  „Perkančioji organizacija raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kuriai taikomi šio įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. <...>“.]  [4:  2025 m. gruodžio 12 d. įsakymo Nr. 1S-192 redakcija.]  [5:  „Pirkimo vykdytojas, prieš užpildydamas skelbimą apie pirkimą, CVP IS skiltyje „Vidiniai dokumentai“ (joje pateikiama informacija nėra viešai prieinama) privalo įkelti dokumentą, kuriame būtų nurodyta kaina arba sąnaudos, kurios bus naudojamos vertinant, ar pasiūlyme nurodyta kaina ar sąnaudos nėra per didelės, pirkimo vykdytojui nepriimtinos. Prireikus patikslinti informaciją, įkeliamas papildomas dokumentas. Anksčiau įkelto dokumento turinys nekeičiamas, dokumentas iš CVP IS nešalinamas. Jei pirkimas skaidomas į dalis, tokia informacija pateikiama dėl kiekvienos pirkimo dalies atskirai. Šio punkto nuostatos netaikomos, jeigu informaciją apie kainą ar sąnaudas pirkimo vykdytojas pateikia viešai skelbiamuose pirkimo dokumentuose.“] 


	Tarnyba, vertindama Perkančiosios organizacijos pateiktus dokumentus[footnoteRef:6], nustatė, kad:  [6:  Agentūros 2026 m. birželio 22 – liepos 1 dienomis el. paštu pateiktą informacija ir dokumentus. ] 

1. Perkančioji organizacija 2026 m. kovo 19 d., t. y. nepraleisdama Įstatymo 86 straipsnio 9 dalyje nustatyto termino, CVP IS paviešino tik sudarytos Sutarties specialiąsias sąlygas, Pirkimo techninę specifikaciją ir užpildytą Tiekėjo pasiūlymo formą. Bendrosios Sutarties sąlygos buvo paviešintos 2026 m. birželio 30 d., kuomet Tarnyba paprašė[footnoteRef:7] Perkančiosios organizacijos paaiškinti, kodėl nebuvo paviešintos Sutarties bendrosios sąlygos. Tarnyba atkreipia Perkančiosios organizacijos dėmesį, kad Įstatymo 2 straipsnio 45 dalyje[footnoteRef:8] nurodyta, jog Pirkimo pasiūlymą sudaro tiekėjo raštu pateikiamų dokumentų ir duomenų visuma, taigi viešindama Sutartį, Perkančioji organizacija, be kita ko, turėjo paviešinti ir Tiekėjo užpildytą Pirkimo sąlygų 2 priedą „Deklaracija dėl pašalinimo pagrindų nebuvimo“, ir Mokėjimo nurodymo kopiją, kuria užtikrinamas Pirkime pateikto pasiūlymo galiojimas, tačiau šių dokumentų Perkančioji organizacija nėra paviešinusi iki šiol. [7:  Tarnybos prašymas, siųstas el. paštu Agentūrai, 2026 m. birželio 30 d.]  [8:  „Viešojo pirkimo pasiūlymas (toliau – pasiūlymas) – tiekėjo raštu pateikiamų dokumentų ir duomenų visuma ar žodžiu pateiktas siūlymas tiekti prekes, teikti paslaugas ar atlikti darbus pagal perkančiosios organizacijos pirkimo dokumentuose nustatytas sąlygas.“] 

2. Pirkimo dokumentuose[footnoteRef:9] Perkančioji organizacija nenurodė Pirkimui nustatytos lėšų sumos, todėl CVP IS skiltyje „Vidiniai dokumentai“ Perkančioji organizacija turėjo įkelti dokumentą, kuriame būtų nurodyta Perkančiajai organizacijai priimtina kaina, tačiau pirmiau minėtas dokumentas nebuvo įkeltas.[footnoteRef:10]  [9:  Pirkimo dokumentai buvo rengiami Pirkimo organizatoriaus.]  [10:  Patvirtintas Tarnybos direktoriaus 2024 m. lapkričio 29 d. įsakymu Nr. 1S-190 „Dėl Skelbimų rengimo ir siuntimo skelbti Centrinės viešųjų pirkimų informacinės sistemos priemonėmis tvarkos aprašo patvirtinimo“.] 

Atsižvelgiant į pirmiau išdėstytą, konstatuotina, kad Perkančioji organizacija į CVP IS „Vidiniai dokumentai“ neįkėlusi dokumento, kuriame būtų nurodyta Perkančiajai organizacijai priimtina Pirkimo kaina, pažeidė Tarnybos direktoriaus 2024 m. lapkričio 29 d. įsakymu Nr. 1S-190 patvirtintų Skelbimų rengimo ir išsiuntimo skelbti Centrinės viešųjų pirkimų informacinės sistemos priemonėmis tvarkos aprašo 13 punktą, o laiku ir tinkamai nepaviešinusi informacijos apie sudarytą Sutartį bei paviešinusi tik dalį Tiekėjo pasiūlymo dokumentų, pažeidė Įstatymo 86 straipsnio 9 dalį.



[bookmark: _Hlk158105518]III dalis. Kiti nustatyti pažeidimai

	



IV dalis. Sprendimas

	Tarnyba, atlikusi išsamų Perkančiosios organizacijos vykdyto Pirkimo dokumentų[footnoteRef:11] ir Pirkimo procedūrų vertinimą, atsižvelgdama į vertinimo išvados II dalyje konstatuotų pažeidimų formalų pobūdį, taip pat į tai, kad šie pažeidimai neturėjo įtakos Pirkimo rezultatams, tiekėjų konkurencijai, jų galimybėms dalyvauti Pirkime ar laimėtojo nustatymui, vadovaudamasi teisingumo, protingumo ir proporcingumo principais, apsiriboja pažeidimų konstatavimu ir pažymi, kad vykdant kitus viešuosius pirkimus būtina užtikrinti teisės aktų reikalavimų laikymąsi, tinkamą dokumentų ir informacijos viešinimą bei savalaikį visų su pirkimu susijusių dokumentų paskelbimą CVP IS. [11:  CVP IS įkelti Pirkimo dokumentai bei susirašinėjimas su tiekėjais, el. paštu Tarnybai siųsti dokumentai ir paaiškinimai.] 




Pastabos

	1. Tarnyba atkreipia Perkančiosios organizacijos dėmesį, kad jos naudojama Nešališkumo deklaracijos forma neatitinka šiuo metu galiojančios Tarnybos direktoriaus patvirtintos[footnoteRef:12] Nešališkumo deklaracijos formos. Kadangi Tarnybos direktoriaus patvirtinta Nešališkumo deklaracijos forma vykdant viešuosius pirkimus, tame tarpe ir vykdant mažos vertės pirkimus, yra privaloma, Perkančioji organizacija turi pasitvirtinti ir naudoti naujausios redakcijos Nešališkumo deklaracijos formą. [12:  Patvirtintos 2022 m. gruodžio 29 d. Tarnybos direktoriaus įsakymu Nr. 1S-229 nauja redakcija.] 

2. Įvertinusi Perkančiosios organizacijos parengtus Pirkimo dokumentus, Tarnyba taip pat nustatė, kad kartu su mokymams skirtų patalpų nuomos paslaugomis buvo perkamos ir mokymų dalyvių kavos / arbatos pertraukų paslaugos, tačiau Pirkimo skelbime (toliau – Skelbimas) Perkančioji organizacija nurodė tik pagrindinį BVPŽ kodą 70220000-9 – Negyvenamojo nekilnojamojo turto nuomos ar lizingo paslaugos. Kadangi Pirkimo dokumentuose nurodyta, kad Pirkimo objektą, be kita ko, sudaro ir mokymų dalyvių maitinimo paslaugos[footnoteRef:13], pildydama Skelbimą, Perkančioji organizacija turėjo nurodyti ir papildomą BVPŽ kodą, kuris šiuo atvejų turėtų būti 55500000-5 – Valgyklų ir maitinimo paslaugos arba 55520000-1 – Maitinimo paslaugos: kavos pertraukėlėms, užkandžiams, gėrimų tiekimui mokymų metu. [13:  „1.4. Paslaugų apibūdinimas:
Pirkimo objektą sudaro šios tarpusavyje susijusios paslaugos:
1) mokymams skirtų patalpų nuomos paslaugos;
2) mokymų dalyvių kavos / arbatos pertraukų paslaugos.“ Iš Pirkimo sąlygų 3 priedo „Techninė specifikacija“.] 

3. Pažymėtina ir tai, kad Pirkimo bendrųjų sąlygų 17.3 papunktyje nustatyta sąlyga, jog Perkančioji organizacija Pirkimo laimėtojui nurodys[footnoteRef:14] laiką, iki kada jis turi sudaryti sutartį, tačiau, įvertinusi Perkančiosios organizacijos Pirkimo laimėtojui el. paštu siųsto pranešimo turinį, Tarnyba nustatė, kad jis ne visai atitinka pirmiau minėtą sąlygą, kadangi Pirkimo laimėtojui el. paštu siųstame pranešime, Perkančioji organizacija Sutarties pasirašymo laiko nenurodė. Tarnyba atkreipia dėmesį, kad Perkančioji organizacija privalo griežtai laikytis savo pačios paskelbtų Pirkimo sąlygų, todėl Pirkimo laimėtojui siųsdama pranešimą, Perkančioji organizacija privalėjo nurodyti ir Pirkimo sutarties sudarymui skirtą laiką. [14:  „Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį“.] 

4. Tarnyba atkreipia Perkančiosios organizacijos dėmesį, kad yra parengusi metodinę medžiagą, kurioje nurodyta, kaip CVP IS turi būti pildoma informacija apie pirkimus, finansuojamus Europos Sąjungos lėšomis. Ši informacija pateikta metodinėse priemonėse „Skelbiamos apklausos vykdymas CVP IS priemonėmis“ (16 skaidrė) ir „Skelbimo apie pirkimą pildymas CVP IS priemonėmis“ (19 skaidrė)[footnoteRef:15]. Jose nurodyta, kad informacija apie pirkimo finansavimą Europos Sąjungos lėšomis turi būti pažymėta tiek CVP IS Pirkimo informacijoje, tiek Pirkimo skelbime. Peržiūrėjusi Perkančiosios organizacijos pateiktus duomenis, Tarnyba nustatė, kad nei CVP IS užpildytoje Pirkimo informacijoje, nei Pirkimo skelbime nebuvo nurodyta, jog vykdomas pirkimas finansuojamas Europos Sąjungos lėšomis. [15:  Žr. Pirkimo vykdytojams - Viešųjų pirkimų tarnyba.] 






	Direktoriaus 
	Darius Vedrickas












































Biudžetinė įstaiga                               	 		 Tel.  (8 5) 219 7001            	            Duomenys kaupiami ir saugomi 
Kareivių g. 1, 08351 Vilnius                	 		 Faks. (8 5) 213 6213       	            Juridinių asmenų registre 
http://www.vpt.lt                                  	 		 El. p. info@vpt.lt               	            Kodas 188656261
image1.png




